# Sampl log cynnydd

**Cofnod cynnydd enghreifftiol Fframwaith Sefydlu ar gyfer Rheolwyr Gofal Cymdeithasol: Adran 11 Arwain a rheoli gofal a chymorth i unigolion sy'n byw mewn lleoliadau cartref gofal**

| **Nodiadau cryno** | **Enghreifftiau o dystiolaeth**  | **Llofnod, rôl a dyddiad** |
| --- | --- | --- |
| Mae angen croesgyfeirio tystiolaeth gyda'r adran ymarfer proffesiynol | * Nodiadau goruchwylio 20/03/20, 06/05/20, 30/06/20, 01/08/20, 29/09/20
* Archwiliad 02/07/20
* Adolygiad prawf 29/09/20
* Protocolau meddygon teulu 22/05/20
* Cynlluniau personol - amrywiol
* Pecyn croeso 25/08/20
* Polisi Gofal Diwedd Oes 29/09/20
* Hyfforddiant a fynychwyd – Gofal Diwedd Oes Awst 2020
 | *Mary Jones* Mary Jones Rheolwr Rhanbarthol3 Hydref 2020 |

|  |  |  |  |
| --- | --- | --- | --- |
| **Safonau sefydlu** | **Sut yr wyf wedi bodloni'r safon hon** | **Sylwadau gan y sawl sy'n llofnodi i gadarnhau i'r safon gael ei bodloni**  | **Dyddiad a llofnodion**  |
| **Mae gennych wybodaeth a dealltwriaeth o'r canlynol a'r gallu i'w harwain a'u rheoli:** |
| Ymarfer sy'n cydymffurfio â gofynion deddfwriaethol a rheoliadol penodol, canllawiau polisi cenedlaethol a safonau ar gyfer lleoliadau cartref gofal | Cwblheais archwiliad o'r cartref yn erbyn y rheoliadau a'r canllawiau statudol ar gyfer cartrefi gofal. Dewisais y prif feysydd i'w gwella ac rwyf wedi gweithio ar gynllun gweithredu gyda thîm y staff. Mae llawer o welliannau i'w gwneud ond rwyf wedi canolbwyntio ar y meysydd blaenoriaeth ac wedi cysylltu hyn â hyfforddiant i'r tîm ar y fframwaith Synhwyrau. Mae'r holl gynlluniau personol yn cael eu hadolygu.Rwyf wedi datblygu pecyn Croeso – yn ogystal â bod yn ofyniad a bennwyd gan y Cyngor Pobl Hŷn, mae'n bwysig iawn bod preswylwyr newydd a'u teuluoedd yn gwybod beth y gallant ei ddisgwyl gennym ni. | Gweler yr adran ymarfer proffesiynol, mae Julie wedi cwblhau archwiliad yn erbyn rheoliadau a chanllawiau statudol. Mae'r staff yn cael cymorth erbyn hyn i wneud amrywiaeth o newidiadau gan gynnwys dull o gynllunio personol, nodi gweithgareddau ystyrlon i breswylwyr. Gofynnwyd i staff archwilio gweithgareddau gydag unigolion / teuluoedd / ffrindiau sy'n bwysig iddyn nhw – gan bwysleisio pwysigrwydd canolbwyntio ar uchelgeisiau yn y dyfodol ac nid y presennol yn unig.Fframwaith synhwyrau wedi'i ddefnyddio i staff a phreswylwyr gefnogi gofal sy'n seiliedig ar berthynas ag eraill yn hytrach na gofal sy'n seiliedig ar dasgau.Pecyn croeso wedi'i ddatblygu yn seiliedig ar ofynion y Cyngor Pobl Hŷn. | 23/09/20*Julie James*Julie James*Hayley Evans* Hayley Evans (mentor)  |
| Cynllunio a darparu'r gwasanaeth mewn modd sy'n cefnogi ymarfer sy'n canolbwyntio ar yr unigolyn a llesiant unigolion | Gweler uchod, adolygiad o gynlluniau personol ar gyfer pob preswylydd.  | Gweler uchod – archwilio a dull diwygiedig o gynllunio personol. | 23/09/20*Julie James*Julie James*Hayley Evans*Hayley Evans (mentor)  |
| Ymarfer sy'n cefnogi unigolion a theuluoedd i ymdopi â newid a phontio | Datblygwyd pecyn croeso i helpu, a chynllunio personol wedi'i wella i gynnwys 'beth sy'n bwysig' i'r preswylwyr, a mewnbwn gan deuluoedd hefyd.  | Gweler uchod – Pecyn croeso. Ar gael fel copïau papur a digidol yn awr. Mae peilot dyrannu gweithiwr allweddol i breswylwyr ar y gweill – bydd yn cefnogi cynllunio personol, gwiriadau iechyd a chysylltiadau teuluol. | 23/09/20*Julie James*Julie James*Hayley Evans*Hayley Evans (mentor)  |
| Ymarfer sy'n hyrwyddo iechyd a llesiant unigolion | Gweler y nodiadau ynghylch deietegydd a meddyg teulu yn yr adran ymarfer proffesiynol. Rwyf hefyd wedi trefnu diweddariad ar gefnogi'r defnydd o feddyginiaeth gan fod nifer o wallau wedi dod i'r amlwg yn yr archwiliad. | Gweler yr adran ymarfer proffesiynol.Cwblhawyd yr archwiliad yn erbyn RISCA. Meithrin perthynas â gweithwyr proffesiynol eraill (nyrs ymataliaeth, deietegydd, meddyg teulu, nyrs practis).Hyfforddiant diweddaru meddyginiaeth wedi'i drefnu ar gyfer yr holl staff gan fod gwallau meddyginiaeth wedi'u nodi. | 01/08/20*Julie James*Julie James*Mary Jones* Mary Jones |
| Cymorth i'r Gymraeg mewn lleoliadau cartref gofal | Dim preswylwyr Cymraeg eu hiaith ar hyn o bryd ond 2 aelod o staff sy'n siarad Cymraeg, rwyf wedi gofyn iddynt hyrwyddo'r Gymraeg ac maent wedi cyflwyno 'gair Cymraeg y dydd' i staff a phreswylwyr. | Cwblhawyd fel rhan o'r gwaith archwilio a phenodwyd Hyrwyddwyr Cymraeg. | 23/09/20*Julie James*Julie James*Hayley Evans*Hayley Evans (mentor)  |
| Ymarfer ar gyfer gofal lliniarol a gofal diwedd oes mewn lleoliadau cartref gofal | Bûm ar gwrs gyda sefydliad Paul Satori ym mis Awst. Maen nhw wedi rhoi adnodd i mi er mwyn i mi allu ei raeadru i'r tîm.Polisi wedi'i adolygu a'i ddiwygio gyda mwy o eglurder ynghylch cynllunio ymlaen llaw a chyfarwyddebau ymlaen llaw | Mynychu cwrs gloywi ar ofal lliniarol a gofal diwedd oes, wedi adolygu polisi o ganlyniad ac wedi cynllunio hyfforddiant i raeadru i staff. | 29/09/20*Julie James*Julie James*Mary Jones* Mary Jones |

Defnyddiwyd cynnwys uned cymwysterau **531** **Arwain a rheoli gofal a chymorth ar gyfer unigolion mewn lleoliadau cartref gofal** i ddatblygu'r safonau sefydlu hyn. Mae'r safonau'n cyd-fynd yn fras â'r deilliannau dysgu yn yr uned ond mae rhywfaint o'r iaith wedi'i haddasu i helpu gyda gwell llif ar gyfer y Fframwaith Sefydlu.

Gallwch ddefnyddio'r manylion yn yr uned o dan bob deilliant dysgu (**rydych yn deall** neu **rydych yn gallu gweithio mewn ffyrdd sy'n**) fel arweiniad ar gyfer y math o dystiolaeth y byddai angen i chi ei dangos. Noder **nad** yw'r Fframwaith Sefydlu'n gymhwyster ynddo'i hun ac ni fyddai'n cael ei asesu yn yr un ffordd.

## Deilliant dysgu:

1. **Arwain a rheoli ymarfer sy'n cydymffurfio â gofynion deddfwriaethol a rheoliadol penodol, canllawiau polisi cenedlaethol a safonau ar gyfer lleoliadau cartref gofal**

## Rydych chi'n deall:

1.1 **Gofynion penodol** ar gyfer lleoliadau cartref gofal

1.2 Rôl y Comisiynydd Pobl Hŷn wrth bennu gofynion ar gyfer lleoliadau cartref gofal

1.3 Rôl, cyfrifoldebau ac atebolrwydd y rhai sy'n ymwneud â lleoliadau cartref gofal

1.4 **Fframweithiau damcaniaethol ac ymchwil** sy'n dylanwadu ar y gofynion ar gyfer lleoliadau cartref gofal ac sy'n cefnogi ymarfer sy'n seiliedig ar dystiolaeth

## Gallwch weithio mewn ffyrdd sy'n:

1.5 Gweithredu systemau, gweithdrefnau ac ymarfersy'n cydymffurfio â gofynion penodol ar gyfer lleoliadau cartref gofal

1.6 Defnyddio fframweithiau damcaniaethol ac ymchwil i lywio a datblygu ymarfer

Byddai **gofynion penodol** yn cynnwys**:** Deddf Rheoleiddio ac Arolygu Gofal Cymdeithasol (Cymru) 2016, Rheoliadau Gwasanaethau Rheoleiddiedig (Darparwyr Gwasanaethau ac Unigolion Cyfrifol) (Cymru) 2017 a'r Canllawiau Statudol cysylltiedig ar gyfer Darparwyr Gwasanaethau ac Unigolion Cyfrifol ar Fodloni Rheoliadau Safonau Gwasanaeth ar gyfer: Lleoliadau Cartref Gofal, Gwasanaethau Cymorth Cartref, Gwasanaethau Llety Diogel a Gwasanaethau Gofal Preswyl i Deuluoedd, canllawiau a safonau polisi cenedlaethol, gofynion a bennwyd gan Gomisiynydd Pobl Hŷn Cymru

**Fframweithiau damcaniaethol ac ymchwil -** ar ddulliausy'n seiliedig ar hawliau, pwysigrwydd perthnasoedd ar gyfer pobl hŷn a gofal sy'n seiliedig ar berthynas, perthynas rhwng cenedlaethau, cyfranogiad a chysylltiadau cymunedol, effaith unigedd ac unigrwydd ar lesiant pobl hŷn, pontio, gwahanu a cholled, pwysigrwydd rolau a werthfawrogir ac ymgysylltu mewn gweithgareddau ystyrlon, y canlyniadau corfforol a seicolegol i unigolion os cânt eu gadael am gyfnodau hir heb symud neu ysgogiad, diymadferthedd a ddysgir, y Fframwaith Synhwyrau

## Deilliant dysgu:

2**. Arwain y gwaith o gynllunio a darparu'r gwasanaeth mewn modd sy'n cefnogi ymarfer sy'n canolbwyntio ar yr unigolyn a llesiant unigolion**

## Rydych chi'n deall:

2.1 Effaith **cynllunio a darparu gwasanaethau** ar:

* Ymarfer sy'n canolbwyntio ar yr unigolyn
* Cynhwysiant cymdeithasol
* Cymorth i unigolion er mwyn sicrhau canlyniadau cadarnhaol
* Cymorth i unigolion gael bywydau llawn a werthfawrogir

2.2 Pwysigrwydd cynlluniau personol sy'n adlewyrchu uchelgeisiau unigolion yn y dyfodol yn ogystal â'u hanghenion gofal a chymorth presennol

2.3 Pwysigrwydd **yr amgylchedd ffisegol** o ran cefnogi llesiant

2.4 Sut y gall patrwm cyson a threfn helpu unigolion i ragweld digwyddiadau a theimlo'n ddiogel a bod ganddynt reolaeth ond gallant hefyd weithredu yn erbyn dewis a rheolaeth os yw'n haearnaidd ac yn anhyblyg

2.5 Canllawiau polisi a deddfwriaeth ar ddefnyddio arferion cyfyngol ac ymyriadau cyfyngol

2.6 Pwysigrwydd sicrhau bod strategaethau ar waith i fonitro, adolygu a lleihau arferion cyfyngol ac ymyriadau cyfyngol

2.7 Pwysigrwydd mabwysiadu dulliau cadarnhaol o leihau'r defnydd o arferion cyfyngol ac ymyriadau cyfyngol

## Gallwch weithio mewn ffyrdd sy'n:

2.8 Sefydlu diwylliant o urddas a pharch yn y cartref

2.9 Arwain y gwaith o ddatblygu **amgylchedd ffisegol** sy'n cefnogi llesiant unigolion

2.10 Sicrhau bod cynlluniau personol yn adlewyrchu uchelgeisiau unigolion yn y dyfodol yn ogystal ag anghenion gofal a chymorth presennol

2.11 Monitro, adolygu a gwerthuso effaith cynllunio a darparu'r gwasanaeth ar ymarfer sy'n canolbwyntio ar yr unigolyn, cynhwysiant a'r ffordd y caiff unigolion eu cefnogi i gyflawni canlyniadau cadarnhaol

2.12 Arwain y gwaith parhaus o adolygu a datblygu'r broses o gynllunio a darparu gwasanaethau er mwyn gwella ymarfer a chefnogaeth i gyflawni canlyniadau cadarnhaol

2.13 Sicrhau bod y defnydd o unrhyw arferion cyfyngol ac ymyriadau cyfyngol yn bodloni gofynion deddfwriaethol a chanllawiau polisi

2.14 Monitro, adolygu a gwerthuso'r defnydd o arferion cyfyngol ac ymyriadau cyfyngol a gweithredu strategaethau i'w lleihau

**Byddai'r gwaith o gynllunio a darparu** gwasanaethau'n cynnwys: Staffio, trefn arferol, lefel hyblygrwydd, strwythur, amgylchedd, lleoliad ffisegol (agosrwydd at gyfleusterau cymunedol), cysylltiadau cymunedol

Byddai'r **amgylchedd ffisegol** yn cynnwys**:** yr amgylchedd dan do ac awyr agored, mae'n adlewyrchu cefndiroedd, dewisiadau ac anghenion unigolion, mae'n galluogi unigolion i bersonoli eu gofod preifat a chadw eu heiddo'n ddiogel, mae'n cefnogi unigolion i gadw ymdeimlad o ddiogelwch, parhad a pherthyn, mae'n ysgogol ac yn annog ymgysylltu, cynhwysiant cymdeithasol a chyfranogiad gweithredol mewn gweithgareddau ystyrlon, mae'n darparu mannau tawel, mae'n hwyluso symud unigolion gan eu cadw'n ddiogel yr un pryd, mae'n cefnogi symudedd a symud o le i le, mae'n lleihau'r risg o gwympo, mae'n groesawgar, mae wedi'i addurno, ei ddodrefnu a'i gynnal a chadw i safon uchel, mae'n cefnogi profiad bwyta cadarnhaol, mae'n cefnogi cynnwys teuluoedd

## Deilliant dysgu:

**3**. **Arwain a rheoli ymarfer sy'n cefnogi unigolion a theuluoedd i ymdopi â newid a phontio**

## Rydych chi'n deall:

3.1 Diben a chynnwys pecyn croeso i unigolion a'u teuluoedd

3.2 Sut i gefnogi pontio llyfn i unigolion sy'n symud i mewn i leoliad cartref gofal

3.3 Strategaethau ar gyfer rheoli trosglwyddiadau yn y cartref a/neu rhwng y cartref a **mannau eraill**

## Gallwch weithio mewn ffyrdd sy'n:

3.4 Arwain y gwaith o ddefnyddio a datblygu strategaethau i gefnogi unigolion a'u teuluoedd i ymdopi â newid a phontio

Byddai **mannau eraill** yncynnwysysbytai, wrth dderbyn a rhyddhau

## Deilliant dysgu:

**4**. **Arwain a rheoli ymarfer sy'n hyrwyddo iechyd a llesiant unigolion**

## Rydych chi'n deall:

4.1 Y gwiriadau iechyd amrywiol sydd eu hangen ar unigolion a sut i gael gafael ar gymorth ar eu cyfer

4.2 Sut i sicrhau bod gweithwyr yn cael eu cefnogi i ddatblygu'r wybodaeth, y ddealltwriaeth a'r sgiliau sydd eu hangen i:

* gefnogi unigolion gyda'u **hanghenion iechyd a llesiant**
* deall pryd y mae angen adrodd am bryderon am anghenion iechyd a llesiant unigolion

4.3 Sut i weithredu strategaethau sy'n cynorthwyo unigolion i **reoli eu hymataliaeth**

4.4 **Rolau a chyfrifoldebau** ar gyfer cefnogi unigolion sy'n derbyn gofal mannau pwyso

4.5 Gofynion deddfwriaethol a rheoliadol, safonau a pholisi cenedlaethol ar ddefnyddio meddyginiaeth mewn lleoliadau cartref gofal

4.6 Systemau a phrosesau ar gyfer defnyddio meddyginiaeth yn ddiogel ac yn foesegol

4.7 Defnyddio meddyginiaeth gwrth-seicotig ac ymyriadau seicogymdeithasol i leihau ei defnydd

4.8 Pwysigrwydd sicrhau adolygiadau rheolaidd o feddyginiaeth a phwy ddylai fod yn rhan o’r rhain

4.9 Cyfrifoldebau am adrodd ac ymchwilio i wallau a materion diogelwch sy'n gysylltiedig â defnyddio meddyginiaeth

4.10 Pwysigrwydd cael llywodraethu clir a phrotocolau cytunedig ar gyfer dirprwyo tasgau a gweithgareddau gofal iechyd

## Gallwch weithio mewn ffyrdd sy'n:

4.11 Gweithredu systemau, gweithdrefnau ac ymarfer sy'n sicrhau bod unigolion yn cael cymorth gyda'u **hanghenion iechyd a llesiant**

Byddai **anghenion iechyd a llesiant** yncynnwys gofal traed, gofal y geg, rheoli ymataliaeth, gofal mannau pwyso, defnyddio meddyginiaeth, maeth a hydradiad, atal cwympiadau, symudedd, rheoli poen ac anghysur, cyflyrau iechyd sy'n cael eu cysylltu'n aml â heneiddio, cyflyrau iechyd penodol a all fod gan unigolion

Byddai **rheoli eu hymataliaeth** yncynnwys asesu ymataliaeth, ffactorau a all effeithio ar ymataliaeth, ymyriadau i wella ymataliaeth, offer ac adnoddau ar gyfer rheoli ymataliaeth

Byddai **rolau a chyfrifoldebau'n** cynnwys eu cyfrifoldebau eu hunain a chyfrifoldebau gweithwyr proffesiynol eraill gan gynnwys

asesu, diogelu, monitro ac adrodd ar dueddiadau

## Deilliant Dysgu

**5. Arwain a rheoli cefnogaeth i'r Gymraeg mewn lleoliadau cartref gofal**

## Rydych chi'n deall:

5.1 Gofynion deddfwriaethol a rheoliadol, polisi a chanllawiau cenedlaethol ar gyfer y Gymraeg a'r 'Cynnig Rhagweithiol' mewn lleoliadau cartref gofal

5.2 Nodweddion gwasanaethau sy'n darparu Cynnig Rhagweithiol

5.3 Sut i ddarparu gwybodaeth yn ddwyieithog

5.4 Ffyrdd ymarferol o ddatblygu a hyrwyddo'r Gymraeg yn y gweithle

## Gallwch weithio mewn ffyrdd sy'n:

5.5 Gweithredu systemau, prosesau ac ymarfersy'n cefnogi'r 'Cynnig Rhagweithiol' a datblygiad y Gymraeg yn y gweithle

## Deilliant Dysgu

**6. Arwain a rheoli ymarfer ar gyfer gofal lliniarol a gofal diwedd oes mewn lleoliadau cartref gofal**

## Rydych chi'n deall:

6.1 Gofynion deddfwriaethol a rheoliadol, polisïau a chanllawiau cenedlaethol ar gyfer gofal lliniarol a gofal diwedd oes i unigolion

## Gallwch weithio mewn ffyrdd sy'n:

6.2 Gweithredu systemau, prosesau ac ymarfersy'n hyrwyddo cefnogaeth ar gyfer gofal lliniarol a gofal diwedd oes i unigolion